Paulin Talabot

Paulin Talabot (1799ko abuztuaren 18a - 1885eko martxoaren 21a) burdinbide eta kanal ingeniari frantses bat izan zen. Eskola Politeknikoan egin zituen ikasketak, eta bere ibilbide profesionala kanalak eraikitzen hasi zuen. George eta Robert Stephensonen Ingalaterrako lurrun burdinbideak inspirazio iturritzat hartuz, ikatza garraiatzeko linea bat eraiki zuen La Grand-Combe ikatz meatzeetatik Mediterranora, Nîmesera, 1839an irekia. Ingalaterra bisitatu zuen, eta Robert Stephensonekin adiskidetu zen; elkarrekin Suezeko kanalerako ibilbide bat aztertu zuten 1847an.

1848ko Frantses Iraultzari finantza krisiak jarraitu zion, eta Talabotek konpainia bat eratu zuen 1852an Lyon eta Mediterraneo arteko burdinbidea bere gain hartzeko; geroago, Parisetik Lyonerako Burdinbidearekin elkartu zuen hura 1857an Parisetik Lyon eta Mediterraneorako Burdinbidea Konpainia bihurtzeko. 1862an, Talabot bihurtu zen haren zuzendari nagusia.1885eko martxoaren 21ean hil zen.

 Ikus, gainera 
 Pereire anaiak
 Eugène Flachat
 Cipriano Segundo Montesino

Kategoria:1799ko jaiotzak
Kategoria:1885eko heriotzak
Kategoria:Frantziako ingeniariak
Kategoria:Limogestarrak
Kategoria:Ohorezko Legioko komandanteak
Kategoria:Parisen hildakoak